[Resep] Eenpot-hoendergereg | Maroela Media
Dié eenpotgereg is altyd ŉ wenner in die winter en binne ŉ uur is kos op die tafel. Jy kan maklik iets uit elke voedselgroep insluit. Dit is wel skoolvakansie en die kinders het dalk nie kosblikke nodig nie, maar ŉ ma of pa moet dalk iets inpak vir middagete op kantoor. Maak dus sommer van die begin af genoeg.
ŉ Souserige eenskottelgereg met groente en hoender is boonop ŉ lekker manier om bone deel te maak van etes. Bone sowel as hoender pas uitstekend by tamatie, wat hierdie gereg ekstra geurig maak. Met die regte kombinasie van bestanddele en ŉ gaarmaakmetode wat soveel as moontlik geur aan die gereg verleen, is ŉ smaaklike ete met min moeite gou gereed.
In die winter en veral in die vakansie is ŉ mens soms lus vir nagereg, maar het nie altyd tyd om eers ŉ lang resep te maak nie. Hierdie peerpoeding is een van daardie resepte wat jy met verskillende vrugte kan maak. Wees kreatief met die speserye en selfs ander bestanddele soos dalk ŉ bietjie donker sjokolade wat saam met die neute gebruik kan word. Die beslag wat oor die vrugte gegiet word, is basies eiers, melk, meel en olie met die speserye. Dit word alles net saam geklits en die vrugte hoef ook nie vooraf gaargemaak te word nie – regtig ŉ vinnige nagereg.
2 t (10 ml) Westfalia– gewone of knoffelgegeurde avokado-olie
1 knoffelhuisie, fyn gekap (opsioneel indien knoffelgegeurde avokado-olie gebruik word)
3-4 hoenderborsies aan die been, gehalveer, vel en oortollige vet verwyder
2 groot wortels, in dik skywe gesny
1 e (15 ml) tamatiepasta
½ t (2,5 ml) paprika of rooipeper, of na smaak
1 t (5 ml) gedroogde origanum of 1 e (15 ml) gekapte vars origanum
½ k (125 ml) water of rooibostee
1 x 410 g-blik gebakte boontjies in tamatiesous
1 x 410 g-blik botter- of rooi nierbone, gedreineer
Verhit olie oor matige hitte in ’n groot kastrol. Soteer ui en knoffel (indien gebruik) vir ’n paar minute. Voeg die hoender by en braai tot goudbruin.
Roer wortels, murgpampoentjies, tamaties, tamatiepasta, paprika en origanum by.
Voeg die water of tee by, verlaag die hitte en prut met ’n deksel vir 30 minute of tot die hoender net gaar is.
Voeg die bone en sout by en geur met suurlemoensap en peper na smaak. Prut tot deurwarm en roer pietersielie by. Sit voor met blokkies avokado.
3-4 ryp pere, ontpit en met die skil in dun wiggies gesny
60 ml (¼ k) sterk rooibostee
30-45 ml (2-3 e) heuning
60-80 ml (¼-⅓ k) haselneute of amandels, grof gekap
2 groot Nulaid-eiers, geklits
60 ml (¼ k) Westfalia- avokado-olie
’n knippie gemaalde wonderpeper
60 ml (¼ k) gemaalde amandels
Voorverhit die oond tot 180 °C en smeer ’n oondbak liggies met olie.
Plaas pere in ’n enkellaag in die oondbak en giet tee en heuning bo-oor. Strooi neute oor.
Klits eiers, melk, olie en vanielje saam. Sif meel, bakpoeier en speserye bo-oor, voeg neute by en klits tot ’n gladde beslag vorm.
Skink beslag bo-oor die pere en bak 35-45 minute of tot goudbruin en gaar.
Sit warm voor met ongegeurde jogurt of tuisgemaakte vla.
Wenk: Maak dieselfde resep met appels in plaas van die pere.
Een pot gereg met n duisend bestandele? ;)
JohanR · 11 maande gelede
Kobus, jy kan tot meer as tweeduisend bestandele in EEN pot kry….
MS · 10 maande gelede